Diari Oficial de la Generalitat Valenciana


Sumari del DOGV 9851, del 17-05-2024 (2024/4408)

RESOLUCIÓ de 8 de maig de 2024, del director de l'Agència Valenciana de Foment i Garantia Agrària, per la qual es convoquen ajudes a plans de reconversió i reestructuració col·lectius, en el marc del Programa de desenvolupament rural de la Comunitat Valenciana 2014-2020.
-------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9851

Data del DOGV
:   17-05-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/4408


Organisme emissor
:   Agència Valenciana de Foment i Garantia Agrària

Tipus de document
:   Resolució

RESOLUCIÓ de 8 de maig de 2024, del director de l'Agència Valenciana de Foment i Garantia Agrària, per la qual es convoquen ajudes a plans de reconversió i reestructuració col·lectius, en el marc del Programa de desenvolupament rural de la Comunitat Valenciana 2014-2020. [2024/4408]  
L'Orde 4/2020, de 25 de febrer, de la Conselleria d'Agricultura, Desenvolupament Rural, Emergència Climàtica i Transició Ecològica, va aprovar les bases reguladores de les ajudes a plans de reconversió i reestructuració col·lectius, en el marc del Programa de desenvolupament rural de la Comunitat Valenciana 2014-2020. En esta orde s'establixen aspectes per a l'execució d'esta mesura, d'acord amb les previsions de l'article 17 del Reglament (UE) 1305/2013, del Parlament Europeu i del Consell, de 17 de desembre de 2013, relatiu a l'ajuda del desenvolupament rural a través del Fons Europeu Agrícola de Desenvolupament Rural.  
Les ajudes arreplegades en esta orde desenvolupen l'aplicació de la submesura 4.1.2. “Plans de reconversió i reestructuració col·lectius”, prevista específicament per a contribuir a pal·liar la debilitat estructural del sector agrari de la Comunitat Valenciana, sector tradicionalment minifundista i atomitzat, en el marc del Programa de desenvolupament rural de la Comunitat Valenciana 2014-2020, aprovat per Decisió de la Comissió de 28 de juliol de 2015 i el termini d'execució del qual ha sigut ampliat fins al 31 de desembre de l'any 2025, de conformitat amb el Reglament (UE) 2020/2000. També són aplicables a esta convocatòria les modificacions del PDR aprovades per la Comissió sobre la intensitat de l'ajuda, el pressupost disponible i el seu finançament.  
  
En l'article 22 de l'annex I de l'Orde es disposa que les quanties totals màximes aplicables en cada convocatòria es publicaran mitjançant resolució del director de l'Agència Valenciana de Foment i Garantia Agrària en el Diari Oficial de la Generalitat Valenciana. Així mateix, l'article 10 de l'esmentat annex establix que en cada convocatòria s'establirà la forma i el termini de presentació de les sol·licituds d'ajuda.  
Respecte a la no-subjecció a la política de la competència de la Unió Europea, i en aplicació dels articles 1.3 i 7.4 del Decret 128/2017, de 29 de setembre, del Consell, pel qual es regula el procediment de notificació i comunicació a la Comissió Europea dels projectes de la Generalitat dirigits a establir, concedir o modificar ajudes públiques, s'especifica que les ajudes incloses en la present convocatòria són compatibles amb la política comunitària de competència d'acord amb l'article 81.2 del Reglament (UE) núm. 1305/2013, del Parlament Europeu i del Consell, de 17 de desembre, segons el qual els articles 107, 108 i 109 del Tractat de funcionament de la Unió Europea no seran aplicables als pagaments efectuats pels estats membres d'acord amb este reglament, ni al finançament suplementari nacional previst en l'article 82, dins de l'àmbit d'aplicació de l'article 42 del Tractat de funcionament de la Unió Europea.  
  
Atés el que es disposa en l'article 23 de la Llei 38/2003, de 17 de novembre, general de subvencions, sobre l'inici del procediment per a la convocatòria anual de concessió de subvencions, la informació referent als crèdits pressupostaris, la quantia de les subvencions i el termini de presentació de sol·licituds.  
En virtut de les facultats que em conferixen l'article 160.4 de la Llei 1/2015, de 6 de febrer de 2015, de la Generalitat, d'hisenda pública, del sector públic instrumental i de subvencions, i l'article 13.1.h del Decret 123/2006, de 8 de setembre de 2006, del Consell, pel qual aprova l'Estatut de l'Agència Valenciana de Foment i Garantia Agrària (DOGV 5344, de 12.09.2006), en la redacció feta per l'article 7.5 del Decret 176/2020, de 30 d'octubre de 2020, del Consell i el Decret 124/2006, de 8 de setembre de 2006, del Consell, pel qual es designa l'organisme pagador de les despeses corresponents a la política agrícola comuna a la Comunitat Valenciana i s'establix la seua organització i funcionament (DOGV 5344, de 12.09.2006), ambdós en la seua redacció vigent, resolc:  
  
  
Apartat primer. Objecte i bases reguladores  
L'objecte de la present resolució és la convocatòria d'ajudes a inversions en plans de reconversió i reestructuració col·lectius, en el marc del Programa de desenvolupament rural de la Comunitat Valenciana 2014-2020, com a mesura que contribuïsca a pal·liar la debilitat estructural del sector agrari de la Comunitat Valenciana, sector tradicionalment minifundista i atomitzat, i les bases reguladores del qual van ser aprovades mitjançant l'Orde 4/2020, de 25 de febrer, de la Conselleria d'Agricultura, Desenvolupament Rural, Emergència Climàtica i Transició Ecològica (DOGV 8755, de 5.03.2020).  
  
Apartat segon. Finalitat de les ajudes  
1. La finalitat de les ajudes arreplegades en l'Orde 4/2020 és incentivar la realització d'actuacions sobre un conjunt de parcel·les, amb la finalitat de realitzar la reconversió i/o reestructuració col·lectiva d'estes tendents a la gestió conjunta, a l'ús en comú racional dels mitjans per a la realització d'activitats agràries o un altre tipus d'iniciatives que afigen valor al conjunt de parcel·les i produccions afectades pel pla de gestió.  
2. Les finalitats anteriorment esmentades s'han d'aconseguir a través d'un o més dels següents objectius particulars:  
a) Consecució d'explotacions agràries d'una estructura adequada i viables des d'un punt de vista agronòmic i econòmic.  
b) Millora de l'eficiència hídrica i energètica dels sistemes de reg, reducció dels costos de producció, del consum d'inputs augmentant la competitivitat de l'explotació en el seu conjunt.  
c) Adaptació de la producció a les demandes del mercat. Millora de la qualitat dels productes.  
d) Millora de la conservació de l'entorn natural, en evitar l'abandó de les parcel·les.  
  
Apartat tercer. Beneficiaris  
1. Podran ser beneficiàries les cooperatives, les societats agràries de transformació o qualsevol altra entitat associativa amb personalitat jurídica, que agrupe persones físiques o jurídiques. L'entitat associativa ha de tindre entre els seus objectius la gestió conjunta de l'explotació, amb la finalitat de millorar la seua adaptació al mercat, així com incrementar els rendiments i, per consegüent, la viabilitat econòmica d'estes.  
2. Els beneficiaris han de complir els requisits establits en l'article 4 de l'Orde 4/2020, de la Conselleria d'Agricultura, Desenvolupament Rural, Emergència Climàtica i Transició Ecològica.  
3. En cas que beneficiaris d'anteriors convocatòries d'esta ajuda sol·liciten ajuda a l'empara de la present convocatòria hauran de presentar un nou pla, en el qual encara que els partícips i terres integrants puguen ser els mateixos, s'escometen inversions diferents, per a diferents objectius compatibles amb les ajudes. Així mateix, hauran d'haver-se executat les inversions subvencionades en anteriors convocatòries i les noves inversions per a les quals se sol·licita ajuda no han d'impedir la realització de les anteriors.   
  
Apartat quart. Despeses i inversions subvencionables  
1. Tenen la consideració d'inversions subvencionables a l'empara d'esta convocatòria les inversions descrites en l'article 7 de l'Orde 4/2020, amb les limitacions descrites en esta orde.   
2. No es consideren subvencionables, tal com es descriu en l'article 8 de l'Orde 4/2020, la compra de drets de producció agrícola, de drets d'ajuda, animals, plantes anuals i la seua plantació o les inversions necessàries per al compliment de normes comunitàries vigents llevat de les incloses en els apartats e i f de l'article 7 de l'Orde 4/2020, els interessos de deute per operacions financeres subscrites pels sol·licitants i l'Impost sobre el Valor Afegit, excepte quan no siga recuperable d'acord amb la legislació nacional sobre l'IVA. Així mateix, no es consideren despeses elegibles a l'empara d'esta convocatòria els costos de llicències, taxes, impostos o tributs ni la compra de terrenys per un import que excedisca del 10 % de la despesa total subvencionable del pla col·lectiu.  
  
  
Apartat quint. Termini i lloc de presentació de les sol·licituds d'ajuda  
1. De conformitat amb el que s'establix en l'article 14 de la Llei 39/2015, d'1 d'octubre, del procediment administratiu comú, les persones sol·licitants estan obligades a relacionar-se amb la Generalitat a través de mitjans electrònics, per la qual cosa hauran de presentar les sol·licituds telemàticament a través de la seu electrònica de la Generalitat (sede.gva.es/va/proc21144), utilitzant els corresponents models normalitzats disponibles en esta.   
Per a accedir de manera telemàtica al procediment, la persona sol·licitant haurà de disposar de firma electrònica avançada, bé amb el certificat qualificat de representant d'entitat (si és persona jurídica) o bé amb el certificat reconegut per a ciutadans (si és persona física), tots dos emesos per l'Agència de Tecnologia i Certificació Electrònica de la Comunitat Valenciana (ACCV). Així mateix, es podrà utilitzar qualsevol altre sistema de firma electrònica admés per la seu electrònica de la Generalitat sede.gva.es/es/sede\_certificados.  
Les sol·licituds han d'estar firmades mitjançant el certificat digital de la persona jurídica que presenta la sol·licitud o, si és el cas, amb el certificat digital del seu representant o de persona autoritzada per a això. Així mateix, s'han de firmar electrònicament pels qui siguen competents per a això, aquells documents que s'adjunten la firma dels quals siga obligatòria.   
La representació o autorització haurà d'acreditar-se documentalment. Esta representació es podrà atorgar a través del Registre de representants de l'ACCV https://www.accv.es/servicios/registro-de-representantes/. L'accés a este registre per part de les persones representades pot realitzar-se utilitzant un certificat qualificat de ciutadà (si és persona física) o de representant d'entitat (si és persona jurídica).  
  
2. Quan els sol·licitants necessiten donar d'alta o modificar un compte bancari per a la percepció de les ajudes convocades, esta actuació es podrà realitzar de manera telemàtica a través de la seu electrònica de la Generalitat sede.gva.es/proc22648.  
3. El termini de presentació de les sol·licituds d'ajudes serà d'un mes comptador des de l'endemà de la publicació de l'extracte de la convocatòria en el Diari Oficial de la Generalitat Valenciana.  
4. En el cas que alguna de les persones sol·licitants presente la seua sol·licitud presencialment, se'l requerirà perquè l'esmene a través de la seua presentació electrònica en els termes previstos en l'article 68.4 de la Llei 39/2015, d'1 d'octubre. A este efecte, es considerarà com a data de presentació de la sol·licitud aquella en la qual haja sigut realitzada l'esmena.   
5. No s'acceptaran aquelles sol·licituds que es presenten fora del termini establit en la convocatòria, resolent-se la inadmissió d'estes, la qual serà notificada als interessats en els termes previstos en els articles 40 i següents de la Llei 39/2015, d'1 d'octubre, del procediment administratiu comú de les administracions públiques.  
6. Mitjançant la presentació de la sol·licitud, el sol·licitant manifesta sota la seua responsabilitat que totes les dades arreplegades en esta i en la documentació que s'adjunta són verídiques i que es troba en possessió de la documentació que així ho acredita, i queda a la disposició de la Generalitat per a la comprovació, control i inspecció posterior que considere oportú, incloent-hi l'acarament de les còpies aportades per a la qual cosa es podrà requerir l'exhibició del document original, sense perjuí de les facultats de comprovació, control i inspecció que tenen atribuïdes les administracions públiques.  
D'acord amb el que es disposa en l'article 69.4 de la Llei 39/2015, d'1 d'octubre, del procediment administratiu comú de les administracions públiques, la inexactitud, falsedat o omissió, de caràcter essencial, de qualsevol dada o informació que s'incorpore a una declaració responsable o a una comunicació, o la no-presentació davant l'administració competent de la declaració responsable, la documentació que siga requerida, si escau, per a acreditar el compliment del que s'ha declarat, o la comunicació, determinarà la impossibilitat de continuar l'exercici del dret o activitat afectada des del moment en què es tinga constància d'estos fets, sense perjuí de les responsabilitats penals, civils o administratives que pertoquen.  
7. En el cas que la sol·licitud no posseïsca els requisits exigits o no adjunte els documents preceptius, es requerirà l'interessat perquè, en un termini de deu dies, esmene la falta o adjunte els documents, amb la indicació que, si així no ho fa, es considerarà que desistix de la seua petició, amb resolució prèvia que haurà de ser dictada en els termes previstos en l'article 21, apartat 1r, de la Llei 39/2015, d'1 d'octubre, del procediment administratiu comú de les administracions públiques.  
  
8. De conformitat amb el que es disposa en l'acord de 26 d'abril de 2012, pel qual es deleguen les funcions d'autorització del pagament de fons FEADER entre l'organisme pagador i els diferents òrgans administratius de la Conselleria d'Agricultura, Pesca, Alimentació i Aigua, així com de la Conselleria d'Infraestructures, Territori i Medi Ambient, i de la Conselleria de Governació (DOGV 6809, de 3.07.2012), la instrucció del procediment i la resolució d'esta convocatòria correspon a la Direcció General de Producció Agrícola i Ramadera, per delegació del director de l'Agència Valenciana de Foment i Garantia Agrària.  
  
  
Apartat sext. Documentació i declaracions responsables  
Les sol·licituds d'ajuda han d'incloure la informació i adjuntar la documentació necessària per a acreditar el compliment dels requisits establits en l'Orde 4/2020. Així, ha d'aportar-se la documentació següent:  
1. Acreditació de la identitat de la persona jurídica sol·licitant, en cas de no autoritzar la seua consulta per l'òrgan gestor del procediment.   
2. Còpia de l'escriptura de constitució, estatuts i normes de règim intern legalitzades i actualitzades, on l'activitat agrària ha de figurar entre les activitats de l'entitat beneficiària.  
3. Acreditació, quan siga procedent, de la identitat del representant legal, quan esta representació la duga a terme una persona jurídica, en cas de no autoritzar la seua consulta per l'òrgan gestor del procediment.   
  
4. Acreditació d'estar al corrent de les obligacions tributàries, estatals i autonòmiques, i amb la Seguretat Social, en cas de no autoritzar o oposar-se a la seua consulta per l'òrgan gestor del procediment.   
5. Model de domiciliació bancària, si no està inscrita en el Registre de Tercers de l'Agència Valenciana de Foment i Garantia Agrària.   
  
6. Acreditació de la titularitat de les parcel·les de l'explotació incloses en el pla col·lectiu, segons règim de tinença.  
a) En cas que el règim de tinença siga cessió, arrendament o qualsevol altra forma de transmissió de la titularitat admissible en dret:  
  
1r) Contracte firmat entre el cedent, arrendador o transmissor de la titularitat i l'entitat beneficiària en el qual s'especifique la descripció cadastral de cada parcel·la inclosa la superfície total, la superfície i aprofitament SIGPAC de cada recinte i les condicions econòmiques del contracte i la duració d'este.  
2n) S'ha d'aportar el consentiment del titular de les parcel·les la titularitat de les quals és motiu de transmissió i el compromís de mantindre les parcel·les dins del pla col·lectiu, durant un període mínim de tres anys comptador des del pagament de l'ajuda.  
3r) Liquidació de l'Impost de Transmissions Patrimonials i Actes Jurídics Documentats.  
b) En el cas que el règim de tinença siga la propietat es recaptarà, pels mitjans de què disposa l'Administració, la descripció cadastral de cada parcel·la, incloent-hi la superfície. Quan esta no coincidisca amb la manifestada pel sol·licitant, pot admetre's com a acreditació un certificat de la Gerència Territorial de Cadastre o nota simple del Registre de la Propietat, la data d'expedició de la qual siga inferior als sis mesos.  
  
7. Pla de reconversió i reestructuració col·lectiu, que ha d'incloure, almenys, els següents apartats:  
a) Descripció general de les parcel·les incloses en el pla col·lectiu en el moment de presentar la sol·licitud, incloent-hi la identificació, aprofitament i superfície dels recintes d'acord amb el Sistema d'Informació Geogràfica de Parcel·les Agrícoles (SIGPAC), on s'especifique el cultiu o aprofitament realment existent en cas de no estar actualitzat. Unitats i mitjans de producció disponibles i la seua ubicació física en el cas de béns immobles.  
b) Canvis a introduir pel pla col·lectiu sobre la situació descrita en l'apartat anterior. Així com la descripció i justificació de la conveniència de les inversions a realitzar.  
c) El conjunt de parcel·les adscrites al Pla col·lectiu ha d'aconseguir una dimensió igual o superior a 6 hectàrees.  
d) Quan les inversions consistisquen en millora de l'eficiència hídrica i energètica en l'ús de l'aigua de reg, ha d'acreditar-se la disponibilitat legal de l'aigua a utilitzar, mitjançant la presentació del dret o concessió d'aigua de reg per a les superfícies a considerar.  
e) La previsió de despeses pels conceptes d'honoraris dels enginyers o elaboració d'estudis de viabilitat, amb les limitacions establides.  
  
f) Documentació sobre les inversions:  
- Memòria i/o projecte, si és el cas, de les inversions a realitzar. En este figurarà una descripció de les actuacions a efectuar.  
- Presentació d'un projecte o memòria agronòmica redactada per tècnic competent i visada pel corresponent col·legi professional, per a aquells casos en els quals es necessiten, autoritzacions, informes i llicències, que haurà de ser coherent amb el que s'ha presentat per a l'obtenció d'estos.  
- Pressupost i/o factures proforma de les inversions, en les quals figure el mesurament de les unitats subvencionables i el seu preu unitari corresponent.  
S'establix l'obligació que els beneficiaris aporten com a mínim tres ofertes de diferents proveïdors, havent de seleccionar sempre l'oferta més econòmica o justificar expressament qualsevol altra elecció. No caldrà la presentació de tres ofertes en aquelles despeses en les quals no puga propiciar la concurrència com succeïx en els casos de registres de patents i obtenció de llicències o altres permisos administratius.  
  
- En instal·lacions el pressupost d'execució material de les quals siga igual o superior a 350.000 euros o sempre que segons el parer de la conselleria competent en matèria d'agricultura ho considere d'especial complexitat o risc, es presentarà un projecte constructiu, redactat per tècnic competent i visat pel col·legi professional corresponent per al seu informe pel servici competent en supervisió de projectes. Este projecte tècnic haurà de presentar-se en un únic fitxer en format PDF, de conformitat amb les especificacions que s'arrepleguen en els annexos de l'Orde 9/2016, de la Conselleria d'Agricultura, Medi Ambient, Canvi Climàtic i Desenvolupament Rural, per la qual s'establix el format digital per a la presentació de projectes tècnics, amb les firmes digitals de les persones autores. A més, haurà de presentar-se un exemplar imprés.  
  
8. Avaluació d'impacte ambiental  
En aquells projectes o actuacions en les quals siga necessari l'informe d'impacte ambiental es realitzarà d'acord amb el que s'establix en la Llei 2/1989, de 3 de març, d'impacte ambiental, i el Decret 32/2006, de 10 març, del Consell de la Generalitat, pel qual es modifica el Decret 162/1990, de 15 d'octubre, del Consell de la Generalitat, pel qual es va aprovar el Reglament per a l'execució de la Llei 2/1989, de 3 de març, de la Generalitat.  
9. Si és el cas, haurà d'acreditar-se mitjançant certificat dels corresponents organismes reguladors o òrgans de gestió, la realització de producció ecològica o acolliment a altres figures de qualitat diferenciada agroalimentària descrites en l'article 16.1.a del Reglament (UE) 1305/2013.  
10. D'acord amb el que s'establix en l'article 13.3. bis de la Llei 38/2003, general de subvencions, en el cas de subvencions d'import superior a 30.000 euros ha d'acreditar-se el compliment dels terminis de pagament que s'establixen en esta llei per a poder obtindre la condició de beneficiari. L'acreditació del compliment d'este requisit ha de realitzar-se mitjançant els següents mitjans de prova:  
a) Les entitats sol·licitants que d'acord amb la normativa comptable poden presentar compte de pèrdues i guanys abreujat o no estan obligades a esta presentació, mitjançant declaració responsable en la qual se certifique aconseguir el nivell de compliment dels terminis de pagament previstos en la Llei 3/2004. També pot acreditar-se esta circumstància per algun dels mitjans de prova previstos en la lletra b.   
b) Les entitats sol·licitants que d'acord amb la normativa comptable no poden presentar compte de pèrdues i guanys abreujat, mitjançant:  
  
- Certificat emés per un auditor inscrit en el Registre oficial d'auditors de comptes que acredite el seu compliment, amb independència de qualsevol finançament per al cobrament anticipat de l'empresa proveïdora, que consistirà en certificat emés per l'auditor que indique que en el seu treball d'auditoria ha realitzat procediments per a obtindre evidència de la correcció del contingut de la memòria dels comptes anuals de l'exercici tancat amb caràcter previ a la data límit de sol·licitud de concessió d'ajuda.  
- En el cas que no siga possible emetre el certificat al qual es referix el paràgraf anterior, un informe de procediments acordats, elaborat per un auditor inscrit en el Registre oficial d'auditors de comptes, que, sobre la base de la revisió d'una mostra representativa de les factures pendents de pagament a proveïdors de la societat a una data de referència, concloga sense la detecció d'excepcions al compliment dels terminis de pagament de la Llei 3/2004 o, si es detecten, estes no impedisquen aconseguir el nivell de compliment requerit en l'últim paràgraf d'este apartat.  
En el cas que el certificat d'auditor o l'informe de procediments acordats no poden obtindre's abans de la terminació del termini de presentació de sol·licituds, s'ha d'aportar justificant d'haver sol·licitat este mitjà d'acreditació i una vegada obtingut es presentarà immediatament, en tot cas abans de la resolució de concessió.  
  
L'acreditació de la documentació indicada s'efectuarà sense perjuí del que s'establix en l'article 28.2 de la Llei 39/2015, d'1 d'octubre, del procediment administratiu comú de les administracions públiques.   
  
Quan l'administració actuant consulte o sol·licite dades o documents en l'àmbit de les finalitats de la convocatòria que tinga en el seu poder o que hagen sigut elaborats per qualsevol altra administració, el règim aplicable serà el següent:  
a) L'òrgan gestor del procediment haurà d'estar autoritzat per la persona interessada per a poder consultar les dades d'estar al corrent dels pagaments amb l'Agència Tributària, estatal i autonòmica, i les dades d'identitat fiscal davant l'Agència Estatal de l'Administració Tributària. En cas contrari, la persona interessada haurà d'aportar els documents acreditatius corresponents.  
b) L'òrgan gestor del procediment té potestat per a consultar les dades d'estar al corrent amb la Tresoreria de la Seguretat Social. No obstant això, si la persona interessada desitja oposar-se a això, és imprescindible que indique la informació concreta a la consulta de la qual s'oposa i els motius que ho justifiquen. Si s'oposa queda obligada a aportar els documents acreditatius corresponents.  
c) L'òrgan gestor podrà verificar l'exactitud de les dades declarades per la persona interessada, d'acord amb el que s'establix en la disposició addicional octava de la Llei orgànica 3/2018, de 5 de desembre; en l'article 4 de la Llei 40/2015, d'1 d'octubre, de règim jurídic del sector públic, i en l'article 13 de la Llei 38/2003 de 17 de novembre, general de subvencions.  
Així mateix, el formulari de sol·licitud incorpora les següents declaracions responsables, que han de ser subscrites en tot cas pels sol·licitants:  
a) Conéixer i acceptar la normativa reguladora d'esta convocatòria d'ajudes establida en l'Orde 4/2020, en la resolució per la qual es convoquen les ajudes, així com les disposicions d'aplicació tècnica i desenvolupament dictades pel titular de la direcció general competent publicades en la Guia PROP del lloc web de la Generalitat Valenciana.  
b) No trobar-se en cap de les situacions previstes en l'article 13 de la Llei 38/2003, de 17 de novembre, incloent-hi la inexistència d'obligacions de reintegrament d'altres subvencions o ajudes, o, si és el cas, el fidel compliment de les seues obligacions de reintegrament d'altres subvencions o ajudes, de conformitat amb els termes establits en l'article 21 del Reglament de la Llei 38/2003, de 17 de novembre, aprovat pel Reial decret 887/2006, de 21 de juliol, i comprometre's a complir amb este requisit durant el temps inherent a l'exercici del dret de cobrament de la subvenció.  
c) Complir la normativa d'integració laboral de persones amb discapacitat o, si és el cas, l'exempció d'esta obligació d'acord amb el Decret 279/2004, de 17 de desembre.  
d) Complir els requisits exigits per a obtindre la condició de beneficiari de l'ajuda sol·licitada.  
e) No haver iniciat l'execució de les actuacions incloses en el pla col·lectiu.  
f) Compromís d'exercir l'activitat agrària en les parcel·les objecte de l'ajuda i mantindre les inversions durant almenys tres anys comptador des de la data del pagament final de l'ajuda i a mantindre a la disposició de l'Administració els justificants de pagament de les despeses finançades.  
g) Compromís de comunicar qualsevol variació que afecte les dades i la documentació entregada a l'Administració en el context de tramitació d'esta ajuda.  
h) Compromís de facilitar en tot moment la realització dels controls necessaris per a comprovar la correcta concessió de l'ajuda i el compliment de compromisos, així com a aportar la informació necessària requerida, tècnica, econòmica i laboral per a l'elaboració d'indicadors de seguiment de la mesura.  
i) Complir els requisits per a ser qualificada com a microempresa o petita empresa segons la definició de la Recomanació 2003/361/CE, de la Comissió.  
j) Justificació d'estar al corrent de les obligacions fiscals i amb la Seguretat Social. En cas que el sol·licitant s'opose al fet que l'òrgan gestor obtinga directament esta informació, haurà d'indicar-ho expressament en el formulari, i queda obligat a aportar els documents acreditatius corresponents.  
k) Si és el cas, declaració responsable que l'entitat sol·licitant, d'acord amb la normativa comptable, pot presentar compte de pèrdues i guanys abreujat i aconseguix el nivell de compliment dels terminis de pagament previstos en la Llei 3/2004.  
A més, haurà de declarar que no s'han obtingut subvencions o ajudes per a les mateixes inversions indicades en la sol·licitud i, en cas que hagen sigut sol·licitades altres subvencions o ajudes per a les mateixes inversions indicades en la sol·licitud, procedents de qualssevol administració o ens públic o privat, nacional o internacional, hauran d'especificar-se.  
  
Apartat sèptim. Valoració de les sol·licituds  
1. La concessió de les ajudes s'efectuarà mitjançant un règim de concurrència competitiva i, en el cas que l'import total sol·licitat siga superior a l'import global màxim establit, s'atendran les sol·licituds de forma ordenada de major a menor puntuació obtinguda per cada sol·licitud, d'acord amb els criteris establits en l'article 13 de l'Orde 4/2020, és a dir:  
a) Sol·licituds presentades per cooperatives, organitzacions de productors, societats agràries de transformació o entitats mercantils en les quals almenys el 50 % del seu capital pertanga a societats cooperatives, organitzacions de productors o societats agràries de transformació (5 punts).  
En el cas que l'entitat beneficiària agrupe més de 50 socis i acredite la seua gestió democràtica, de manera que cap persona física ni jurídica, de manera directa ni indirecta, posseïsca el control de més del 34 % dels drets de vot d'esta entitat (2 punts addicionals als anteriors).  
  
b) Sol·licituds presentades per un altre tipus de societats diferents de les descrites en l'apartat anterior (3 punts).  
c) Dimensió equivalent del conjunt de parcel·les adscrites al pla col·lectiu.  
Més de 20 ha: 7 punts.  
Entre 15 i 20 ha: 6 punts.  
Entre 10 i 14 ha: 5 punts.  
Entre 6 i 10 ha: 4 punts.  
d) Plans en els quals la superfície inclosa estiga situada en la seua major part en zones amb limitacions naturals o altres limitacions específiques contemplades en l'article 32 del Reglament (UE) 1305/2013 (5 punts).  
e) Plans en els quals la superfície inclosa estiga situada en la seua major part en municipis d'aplicació de la mesura LEADER no inclosos en l'apartat anterior (3 punts).  
f) Els plans en els quals, després de l'execució del pla, més del 50 % de la superfície del pla col·lectiu es dediquen a producció ecològica o altres produccions de qualitat diferenciada descrites en l'article 16.1.a del Reglament (UE) 1305/2013, (5 punts).  
En cas d'empat es tindrà en compte l'orde en la puntuació obtinguda en el primer criteri de selecció, si persistix l'empat es considerarà la puntuació obtinguda en el segon criteri de selecció i així successivament. Si, així i tot, persistira l'empat, este es resoldrà atenent la major superfície total inclosa en el pla d'actuació.  
2. D'acord amb el que es disposa en l'article 13.2 de l'Orde 4/2020, s'establix un llindar de 6 punts que les sol·licituds presentades han d'aconseguir per a poder tindre dret a la concessió de l'ajuda.  
  
Apartat octau. Concessió  
1. El termini per a la resolució de les sol·licituds d'ajuda serà de sis mesos, d'acord amb el que es disposa en l'article 14 de l'Orde 4/2020. Si en este termini no es dicta resolució expressa, s'entendrà que esta ha sigut desestimada, d'acord amb el que s'establix en l'article 25.5 de la Llei 38/2003, de 17 de novembre, general de subvencions.  
2. Encara que les competències sobre gestió de les subvencions i autorització de pagament de fons FEADER corresponen a l'Agència Valenciana de Foment i Garantia Agrària, les sol·licituds seran resoltes per la persona titular de la direcció general competent en matèria de modernització d'explotacions agràries, segons l'Acord de 26 d'abril de 2012 pel qual es deleguen les funcions d'autorització de pagament de fons FEADER entre l'organisme pagador i els diferents òrgans administratius de la Conselleria d'Agricultura, Pesca, Alimentació i Aigua, així com de la Conselleria d'Infraestructures, Territori i Medi Ambient, i de la Conselleria de Governació.  
3. La resolució del procediment posa fi a la via administrativa, i serà notificada als interessats motivant degudament el sentit d'esta, d'acord amb el que s'establix en l'article 40 i següents de la Llei 39/2015, d'1 d'octubre, del procediment administratiu comú de les administracions públiques. Així mateix, la relació de beneficiaris es publicarà a través de la seu electrònica de la Generalitat (sede.gva.es/va/proc21144).  
  
4. Contra esta resolució es podrà interposar un recurs potestatiu de reposició davant el director/a de l'Agència Valenciana de Foment i Garantia Agrària (AVFGA), en el termini d'un mes comptador des de l'endemà d'aquell en què tinga lloc la seua notificació, de conformitat amb el que es disposa en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques o impugnar-se directament davant l'orde jurisdiccional mitjançant la interposició de recurs contenciós administratiu davant els jutjats contenciosos administratius de la Comunitat Valenciana, en el termini de dos mesos comptador des de l'endemà de la seua notificació, de conformitat amb el que s'establix en els articles 8.3, 25.1 i 46.1 de la Llei 29/1998, de 13 de juliol, reguladora de la jurisdicció contenciosa administrativa. Tot això sense perjuí que l'interessat puga interposar qualsevol altre recurs que considere oportú.  
  
Apartat nové. Sol·licitud de pagament de les ajudes  
1. Una vegada finalitzades les operacions incloses en els plans aprovats, els beneficiaris han de comunicar la finalització, justificar la seua execució, acreditar el pagament de les inversions i sol·licitar el pagament de l'ajuda corresponent.  
2. Per a la justificació del pagament de les factures imputades, ha d'aportar-se documentació que acredite que s'ha abonat el seu import en el compte bancari que el proveïdor haja indicat en esta. En cas que en la factura no conste el compte bancari, s'ha d'aportar documentació que acredite que el titular del compte bancari d'abonament siga el proveïdor. Els pagaments hauran de realitzar-se des d'un únic compte de l'entitat sol·licitant.  
3. Considerant la pròrroga de la duració del Programa de desenvolupament rural de la Comunitat Valenciana 2014-2020, aprovada de conformitat amb el Reglament (UE) 2020/2000, i l'obligació que en 2025 s'aconseguisquen els objectius d'execució establits per a les mesures incloses en el PDR 2014-2020, els beneficiaris d'esta convocatòria hauran de comunicar la finalització de les inversions incloses en els plans i sol·licitar el pagament de l'ajuda corresponent abans del dia 31 de maig de 2025, a través de la seu electrònica de la Generalitat (sede.gva.es/va/proc21144), mitjançant la presentació del model normalitzat juntament amb la corresponent documentació acreditativa, segons es descriu en l'article 16 de l'Orde 4/2020.  
  
Apartat deu. Finançament de les ajudes  
1. S'establix un import global màxim per a les ajudes convocades mitjançant la present resolució d'1.500.500 euros, distribuïts en les següents anualitats:  
Anualitat 2024: 200.000 €.  
Anualitat 2025: 1.300.000 €.   
2. L'ajuda correspon a l'Operació 4.1.2, “Ajuda a plans de reconversió i reestructuració col·lectius”, del Programa de desenvolupament rural de la Comunitat Valenciana 2014-2020, adoptat per la Comissió Europea el 28 de juliol de 2015, i el finançament d'esta es farà amb càrrec a la línia de subvenció S1421, del capítol VII, dels pressupostos de l'Agència Valenciana de Foment i Garantia Agrària, segons consta en el Programa de desenvolupament rural de la Comunitat Valenciana 2014-2020. De conformitat amb el que es disposa en l'article 40.2 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, les despeses d'abast plurianual se subordinen als crèdits que, per a cada exercici, es consignen a este efecte en el pressupost de la Generalitat.  
Les ajudes que es convoquen seran cofinançades pel Fons Europeu Agrícola de Desenvolupament Rural (FEADER), el Ministeri d'Agricultura, Pesca i Alimentació i la Generalitat.  
3. El percentatge d'ajuda és del 55 % de la inversió subvencionable, estant comprés el volum d'inversió subvencionable per sol·licitud entre 50.000 euros i 2.000.000 euros per pla.  
  
Apartat onze. Incompatibilitat de les ajudes  
No són subvencionables amb càrrec a esta convocatòria aquelles inversions que siguen objecte d'altres mesures d'ajudes públiques amb independència de l'origen del finançament públic, de l'organisme que gestione l'ajuda o de l'exercici financer en el qual haguera sigut concedida i, en particular, no podran ser cofinançats mitjançant contribució dels Fons Estructurals, del Fons de Cohesió o de qualsevol altre instrument financer de la Unió.  
Tampoc poden acollir-se a estes ajudes les inversions corresponents a les mesures incloses en el Reial decret 905/2022, pel qual es regula la intervenció sectorial vitivinícola en el marc del Pla estratègic de la política agrícola comuna.  
  
Apartat dotze. Publicitat i tractament de dades de caràcter personal  
  
1. La gestió de les ajudes comporta el tractament de dades de caràcter personal, per tant, s'han de complir les mesures i garanties regulades en la normativa en matèria de protecció de dades, especialment el Reglament (UE) 2016/679, del Parlament Europeu i del Consell, de 27 d'abril de 2016, relatiu a la protecció de les persones físiques pel que fa al tractament de dades personals i a la lliure circulació d'estes dades i en la Llei orgànica 3/2018, de 5 de desembre, de protecció de dades personals i garantia dels drets digitals.  
En relació amb este tractament de dades personals, la Conselleria d'Agricultura, Ramaderia i Pesca tractarà les dades de caràcter personal per compte de l'Agència Valenciana de Foment i Garantia Agrària. En conseqüència, la Conselleria d'Agricultura, Ramaderia i Pesca actuarà com a encarregada del tractament de dades de caràcter personal, a l'empara del que es preveu en l'article 28 del Reglament (UE) 2016/679, del Parlament Europeu i del Consell, de 27 d'abril de 2016, relatiu a la protecció de les persones físiques pel que fa al tractament de dades personals i a la lliure circulació d'estes dades.  
2. De conformitat amb el que es preveu en els articles 13 i 14 del Reglament (UE) 2016/679 i l'article 11 de la Llei orgànica 3/2018, de 5 de desembre, respecte al tractament de dades de caràcter personal cal informar el següent:   
a) Nom del tractament: ajudes en matèria agrícola, agroalimentària i desenvolupament rural de l'Agència Valenciana de Foment i Garantia Agrària.   
b) Responsable del tractament: persona titular de l'Agència Valenciana de Foment i Garantia Agrària.  
c) Finalitat del tractament: gestionar les ajudes en matèria agrària i agroalimentària incloses en la Política Agrícola Comuna, finançades pel Fons Europeu Agrícola de Garantia (FEAGA) i el Fons Europeu Agrícola de Desenvolupament Rural (FEADER).  
d) Exercici de drets: les persones interessades tenen dret a sol·licitar l'accés, rectificació i supressió de les seues dades de caràcter personal, així com sol·licitar la limitació o oposició al seu tractament i a no ser objecte de decisions individuals automatitzades, de manera presencial o telemàtica, de conformitat amb el que es preveu en la següent adreça d'Internet: sede.gva.es/va/proc21144.  
e) Reclamacions: sense perjuí de qualsevol altre recurs administratiu o acció judicial, si la persona interessada entén vulnerat el seu dret a la protecció de dades pot reclamar davant la Delegació de Protecció de Dades de manera presencial o telemàtica de conformitat amb el que es preveu en la següent adreça d'Internet: sede.gva.es/va/proc22094, sense perjuí de la possibilitat de reclamar davant l'Agència Espanyola de Protecció de Dades.   
f) Es pot obtindre informació més detallada en el següent enllaç:   
https://gvaoberta.gva.es/va/registre-activitats-de-tractament.   
3. De conformitat amb la normativa europea en vigor que regula el finançament, gestió i seguiment de la política agrícola comuna, les dades de les persones beneficiàries seran publicades d'acord amb esta i podran ser tractades per organismes d'auditoria i investigació de la Unió Europea i dels estats membres per a protegir els interessos financers de la Unió.   
4. Quan la persona sol·licitant o el seu representant legal aporten dades de caràcter personal de terceres persones en el procediment administratiu, tindrà l'obligació d'informar-los dels següents punts:  
  
a) La comunicació d'estes dades a l'Administració per al seu tractament en l'àmbit de les seues competències i d'acord amb les finalitats del procediment.   
b) La possibilitat que l'Administració realitze consultes relacionades amb les seues dades per a comprovar, entre altres aspectes, la seua veracitat. Si esta consulta requerix autorització per llei per part de les persones les dades de les quals es consultaran, la persona sol·licitant o el seu representant legal haurà d'haver demanat esta autorització, que estarà disponible a requeriment de l'Administració en qualsevol moment.   
c) La possibilitat i la manera d'exercir els drets d'accés, rectificació, supressió, limitació del tractament o oposició que l'assistixen en relació amb el tractament de les seues dades personals.  
  
Apartat tretze. Transparència  
1. En compliment de la Llei 19/2013, de 9 de desembre, de transparència, accés a la informació pública i bon govern; la Llei 1/2022, de 13 d'abril, de transparència i bon govern de la Comunitat Valenciana, i de l'article 18 de la Llei general de subvencions, les persones beneficiàries de la subvenció hauran de complir les següents obligacions de transparència:   
Les entitats beneficiàries hauran de complir les obligacions de publicitat activa recollides en el capítol II, del títol I, de la Llei 19/2013, de 9 de desembre, quan:   
a) Perceben durant el període d'un any ajudes o subvencions públiques en una quantia superior a 100.000 euros.  
b) Perceben durant el període d'un any natural ajudes o subvencions de les entitats públiques de la Comunitat Valenciana recollides en l'article 3 de la Llei 1/2022 en una quantia superior a 50.000 euros.  
c) Les ajudes o subvencions percebudes representen almenys el 40 % del total dels seus ingressos anuals, sempre que aconseguisquen com a mínim la quantitat de 5.000 euros.   
En particular, hauran de publicar en els termes previstos en els principis generals de l'article 5 de la Llei 19/2013 la informació institucional i organitzativa de l'article 6 i l'econòmica i pressupostària de l'article 8 d'esta.   
Esta publicació es realitzarà a través de la pàgina web de l'entitat, o bé a través de la plataforma TEP - Transparència Entitats Privades, de GVA Oberta, a la qual es pot accedir en gvaoberta.gva.es/tep.   
Esta informació s'haurà de publicar a partir de l'any següent a aquell en el qual s'hagen superat els llindars establits, i haurà de mantindre's publicada durant almenys quatre anys naturals.   
2. Sense perjuí de les obligacions previstes en l'apartat anterior, totes les entitats beneficiàries de subvencions hauran de donar l'adequada publicitat del caràcter públic del finançament de programes, activitats, inversions o actuacions de qualsevol tipus que siguen objecte de subvenció, incloent-hi el logotip de la Generalitat Valenciana en mitjans de difusió com ara cartells, materials impresos, mitjans electrònics o audiovisuals i en qualsevol altre mitjà de publicitat que es realitze de l'activitat subvencionada.   
Així mateix, d'acord amb l'article 13.2 del Reglament d'execució (UE) 808/2014, de la Comissió, de 17 de juliol, l'entitat beneficiària haurà de reconéixer el suport del FEADER a l'operació mostrant en totes les activitats d'informació i comunicació que duga a terme l'emblema de la Unió i una referència a l'ajuda. Si és el cas, els cartells, panells, plaques i llocs web portaran una descripció del projecte o de l'operació, i els elements als quals fa referència l'annex III (part 2) del Reglament d'execució (UE) 808/2014.   
3. Les entitats beneficiàries de subvencions estan obligades a subministrar a l'entitat concedent, amb requeriment previ, tota la informació que siga necessària per al compliment per esta de les obligacions previstes en la Llei 1/2022, de 13 d'abril, en el termini de 15 dies hàbils des del requeriment. Una vegada transcorregut el termini conferit en el requeriment sense que este haguera sigut atés, l'òrgan que ha realitzat el requeriment podrà acordar, amb advertiment previ i audiència a la persona interessada, la imposició de multes coercitives en els termes previstos en l'article 5 de la Llei 1/2022, de 13 d'abril.   
4. Els nous conjunts de dades que es generen per la formalització i el desenvolupament de les subvencions atorgades per l'Administració de la Generalitat s'han de disposar, sempre que siga possible, com a conjunt de dades obertes.  
  
Apartat catorze. Procediment de comunicació d'irregularitats i sospites de frau  
Qualsevol persona que tinga coneixement de fets que pogueren ser constitutius de frau o irregularitat en relació amb projectes o operacions finançats totalment o parcialment amb càrrec a fons procedents de la Unió Europea en el marc de la present convocatòria podrà posar estos fets en coneixement del Servici Nacional de Coordinació Antifrau de la Intervenció General de l'Administració de l'Estat, per mitjans electrònics a través del canal habilitat a este efecte per este servici en l'adreça web: https://www.igae.pap.hacienda.gob.es/sitios/igae/es-ES/CA-UACI/SNCA/Paginas/Inicio.aspx i en els termes establits en la Comunicació 1/2017, de 6 d'abril, de l'esmentat servici que pot consultar-se en la URL següent:  
http://www.hisenda.gva.es/documents/44937179/187028298/ComunicacionSNCA+1-2017+06-04-2017Canaldenuncias.pdf/0356c08d-0e02-4cf6-b820-19f28fcee69f  
Així mateix, és aplicable l'annex a la mencionada Comunicació 1/2017, que pot consultar-se en la URL següent:  
https://www.igae.pap.hacienda.gob.es/sitios/igae/es-ES/snca/Documents/Comunicaci%C3%B3n%20SNCA%206%20de%20abril%20de%202017-Anexo.pdf   
  
Apartat quinze. Règim de recursos contra la present resolució  
  
Contra la present resolució, que posa fi a la via administrativa, les persones interessades podran interposar, amb caràcter potestatiu, recurs de reposició, en el termini d'un mes des de l'endemà de la seua publicació, davant el director de l'Agència Valenciana de Foment i Garantia Agrària, de conformitat amb el que s'establix en els articles 112, 114, 115, 123 i 124 de la Llei 39/2015, d'1 d'octubre, del procediment administratiu comú de les administracions públiques; o bé interposar directament recurs contenciós administratiu davant el jutjat contenciós administratiu corresponent, en el termini de dos mesos comptador des de l'endemà de la seua publicació, de conformitat amb el que s'establix en els articles 8, 14.2 i 46 de la Llei 29/1998, de 13 de juliol, reguladora de la jurisdicció contenciosa administrativa. Tot això sense perjuí que les persones interessades puguen exercitar, si és el cas, qualsevol altre que estimen procedent.  
  
València, 8 de maig de 2024.- El director de l'Agència Valenciana de Foment i Garantia Agrària: Javier Bartolomé López.